钦定古今图书集成/理学汇编/学行典/第046卷 > 易经 > 《咸卦》
## 钦定古今图书集成/理学汇编/学行典/第046卷 > 易经 > 《咸卦》

“天地感而万物化生”，“圣人感人心而天下和平。”观其
所感，而天地万物之情可见矣。

〈大全〉中溪张氏曰：“天地之感也以气，圣人之感人也以心。天地交感而万物有化生之理，圣人感人心而天下有和平之治。寂然不动，性也；感而遂通，情也。于其所感而观之，而天地万物之情可得而见矣。”情者，感而动者也。　节斋蔡氏曰：“天地万物之情，感而必应，应感之闲，情无所遁矣。”